# Και λίγη ονοματολογία παραπάνω...

2. Το δεύτερο συνθετικό του ονόματος της ένωσης, δηλώνει το είδος των χημικών δεσμών μεταξύ των ατόμων άνθρακα

Για τους κορεσμένους υδρογονάνθρακες, οι οποίοι έχουν μόνο απλούς δεσμούς μεταξύ των ανθράκων, το δεύτερο συνθετικό είναι: –αν-

Για τους ακόρεστους υδρογονάνθρακες, οι οποίοι έχουν και έναν διπλό δεσμό μεταξύ των ανθράκων, το δεύτερο συνθετικό είναι: –εν-

Για τους ακόρεστους υδρογονάνθρακες, οι οποίοι έχουν και έναν τριπλό δεσμό μεταξύ των ανθράκων, το δεύτερο συνθετικό είναι: –ιν-

Αν μια οργανική ένωση έχει περισσότερους από έναν διπλούς ή τριπλούς δεσμούς, πριν από το δεύτερο συνθετικό βάζουμε το κατάλληλο αριθμητικό. Για παράδειγμα, αν μια ένωση έχει 2 διπλούς δεσμούς το 2ο συνθετικό του ονόματός της είναι: –διεν-, ενώ αν έχει 3 διπλούς δεσμούς το 2ο συνθετικό του ονόματός της είναι: τριεν.

3. Το τρίτο συνθετικό του ονόματος της ένωσης, δηλαδή η κατάληξη δηλώνει το είδος της χημικής ένωσης

Για όλους τους υδρογονάνθρακες, η κατάληξη είναι: –ιο

Για όλες τις οργανικές ενώσεις που έχουν αντικαταστήσει 1 άτομο υδρογόνου ενός υδρογονάνθρακα από ένα υδροξύλιο (-ΟΗ) και ονομάζονται αλκοόλες, η κατάληξη είναι: –όλη.

Για όλες τις οργανικές ενώσεις που έχουν αντικαταστήσει 1 άτομο υδρογόνου ενός υδρογονάνθρακα από ένα καρβοξύλιο (-COΟΗ) και ονομάζονται καρβοξυλικά οξέα, η κατάληξη είναι: –ικό οξύ.

Παραδείγματα:

ΤΥΠΟΣ | ΣΚΕΨΗ | ΟΝΟΜΑ
CH3-CH2-CH3 | Έχει 3 άτομα C: ΠΡΟΠ Έχει μόνο απλούς δεσμούς: -ΑΝ- Είναι υδρογονάνθρακας: -ΙΟ | ΠΡΟΠΑΝΙΟ
CH3-CH = CH2 | Έχει 3 άτομα C: ΠΡΟΠ Έχει ένα διπλό δεσμό: -ΕΝ- Είναι υδρογονάνθρακας: -ΙΟ | ΠΡΟΠΕΝΙΟ
CH3-C ≡ CH | Έχει 3 άτομα C: ΠΡΟΠ Έχει έναν τριπλό δεσμό: -ΙΝ Είναι υδρογονάνθρακας: -ΙΟ | ΠΡΟΠΙΝΙΟ
CH3-CH2-CH2ΟΗ | Έχει 3 άτομα C: ΠΡΟΠ Έχει μόνο απλούς δεσμούς: -ΑΝ- Έχει ένα -ΟΗ: -ΟΛΗ | ΠΡΟΠΑΝΟΛΗ
CH3-CH2–CΟΟΗ | Έχει 3 άτομα C: ΠΡΟΠ Έχει μόνο απλούς δεσμούς: -ΑΝ- Έχει 1 -COOH: -ΙΚΟ ΟΞΥ | ΠΡΟΠΑΝΙKO ΟΞΥ

ΚΑΙ ΤΩΡΑ Η ΣΕΙΡΑ ΣΟΥ…
CH2 = CH2 |  |
ΗC ≡ CH |  |
CH3-CH2ΟΗ |  |
CH3–CΟΟΗ |  |
CH3-CH2-CH = CH2 |  |
CH3-CH2-C ≡ CH |  |
CH3-CH2-CH2-CH2ΟΗ |  |
CH3-CH2-CH2–CΟΟΗ |  |